**A Mesebolt Bábszínház 2017. évi munkaterve**

1. **Kapcsolattartás a fenntartóval, pénzügyi tervezés**

A Bábszínház központi költségvetési támogatása 500.000.- Ft-tal növekedett. (66,5.-MFt helyett 67.- MFt)

A Fenntartó a tavalyi 25%-os csökkentés után nem változtatta meg a támogatását, csak a kötelező bérminimum ill. minimálbér növekedésének és a járulékok csökkenésének különbözetéből adódó plusz forrást biztosította. (11.186.-MFt helyett 13.412.-MFt).

A Bábszínház 2016-ban már jelentősen megemelte bevételi tervét. A saját bevétel további emelése nem lehetséges.

A tervezett előadások megvalósítása érdekében – az elmúlt évekhez hasonlóan - ki kell használnunk a pályázati és a TAO támogatási lehetőségeket.

Továbbra is többletfeladatot jelent és külön figyelmet kell fordítanunk a napi működés biztosítása, a pénzügyi tervezés, a szükséges pénzügyi adatok beszerzése miatt az Egészségügyi és Kulturális GESZ-szel való napi kapcsolattartásra. Ez a produkciós vezető feladata.

A produkciók létrehozása során továbbra is kiemelt feladatnak tekintjük a takarékos gazdálkodást. A produkciók költségeiről naprakész nyilvántartást vezetünk, hogy a kiadások követhetők legyenek.

A fenntartó által ránk rótt beszámolási, adatszolgáltatási kötelezettségeinket továbbra is határidőre teljesítjük.

1. **Tárgyi feltételek**

Költségvetésünk nem tartalmaz nagyobb fejlesztést biztosító keretösszeget, így ezen a téren nem tervezünk előrelépést.

Az MMIK épületével kapcsolatosan szintén változatlan helyzettel számolunk. Azaz inkább romlással, mivel a városi költségvetésben nem szerepel költségrész a jelenlegi állapot normalizálására, felújításra.

A működés egyre nagyobb nehézségeinek csökkentése érdekében szükség lenne arra, hogy az MMIK (általában üresen álló) színháztermét a jelenlegi 100 helyett 125-150 napon át használhassuk egy esztendőben. Az épület üzemeltetője ezt csak a bérleti díj jelentős emelésével engedné. A fenntartónál egyeztetést kezdeményeztük az ügyben, de nem történt intézkedés. Év közben elengedhetetlen, hogy valamilyen megoldás szülessen.

1. **Egyéb feltételek**

A kulturális közfoglalkoztatási rendszerből érkező munkatársak munkájára ebben az évben is számítunk. A tervek szerint márciusban folytatódó programban is 3 fő alkalmazására adtuk be kérvényünket. Az elbírálás még nem történt meg. Gondot jelenthet, ha a korábbi évekhez hasonlóan idén sem lesz folyamatos ez a lehetőség. További probléma a megfelelő munkaerő megtalálása.

A kapcsolattartásért felelős: Prikazovics Ferenc

1. **Társulatépítés, előadások**

Talán az utóbbi évek legnagyobb változása ezen a téren fog bekövetkezni. A társulatot elhagyja két meghatározó színésze, Lehőcz Zsuzsa és Takács Dániel (aki egyben zenei vezetőnk is). Ez a változás azt jelenti, hogy sok futó előadásunk forgalmazása ellehetetlenül, vagy kérdőjelessé válik. Újra építkeznünk kell. Új társulatot kiépíteni. Ezt olyan módon kell megtenni, hogy az elért nívó ne csökkenjen. Újabb 7-8 évet meghatározó társulatot kell kialakítani. Nehezített pálya, mert nem elég a tehetség, az Előadó-művészeti Törvény okán a leendő tagoknál a végzettséget is figyelembe kell vennünk.

A fenntartótól kértük az engedélyezett közalkalmazotti létszám növelését. Erre nem kaptunk engedélyt és forrást sem. A létszám növelése az elvégzendő feladatok miatt elengedhetetlen. Szükséges, hogy az év során megoldás szülessen.

Továbbra is szükséges, hogy egy művészeti tanácsadó-rendező részt vegyen a munkánkban. Ezt a feladatot továbbra is Veres András látja el. A költséghatékonyság miatt külsős alkotóként.

**2017. tavaszi bemutatói**

**Tamás Könyve**

Rendező: Csató Kata

Dramaturg: Hárs Anna

Tervező: Csató Máté, Tóth Eszter

Drámapedagógiai konzultáns: Romankovics Edit

Szereplők: Dénes Emőke mv., Kőmíves Csongor, Janicsek Péter mv.

Próbakezdés: 2017.01.16.

Bemutató:2017.02.23.

**Michel Ocelot: Kirikou és a boszorkány**

Rendező: Kovács Géza

Író, dramaturg, fordító: Khaled-Abdo Szaida

Tervező: Trifusz Péter

Zeneszerző: Takács Dániel

Szereplők: Császár Erika, Lehőcz Zsuzsa, Gyurkovics Zsófia, Takács Dániel, Kovács Bálint

Próbakezdés: 2017.01.23.

Bemutató:2017.02.26.

**Jill Tomlinson: A földimalac, aki semmiben nem volt biztos**

Rendező: Bartal Kiss Rita

Tervező: Hanga Réka

Dramaturg: Veres András

Szereplők: Lehőcz Zsuzsa, Janicsek Péter, Császár Erika

Próbakezdés: 2017.03.20.

Bemutató: 2017.04.23.

**Három kívánság – ír „tündérmese”**

Rendező, író: Veres András

Tervező: Rumi Zsófia

Zeneszerző: Takács Dániel

Szereplők: Dénes Emőke, Kőmíves Csongor, Kovács Bálint, Takács Dániel, Gyurkovics Zsófia

Próbakezdés: 2017.03.16.

Bemutató: 2017.04.23.

**Dániel András: Kicsibácsi és Kicsinéni (meg az Imikém) – a Kőszegi Várszínházzal közös előadás**

Rendező: Szenteczki Zita

Tervező: Bartal Kiss Rita

Dramaturg: Kautzky-Dallos Máté

Zene: Tarr Bernadett

Szereplők: Kovács Bálint, Dénes Emőke mv.

Próbakezdés: 2017.05. 22.

Bemutató Kőszegen: 2017.06.26.

Bemutató Szombathelyen: 2017.09.10.

**2017. őszi bemutatói**

**Batu-tá (Vitéz László és barátai sorozat) – afrikai vásári bábjáték**

Író- Rendező: Kovács Géza

Tervező: Majoros Gyula

Játssza: Kőmíves Csongor

A bemutató tervezett időpontja: 2018. szeptember 3.

Papírmese (munkacím) – pöttöm színházi előadás

Rendező: H. Nagy Katalin

Tervező: Trifusz Péter

A bemutató tervezett időpontja: 2017. október

**Fekete István: Vuk**

Rendező: Veres András

Dramaturg: Szálinger Balázs

Bemutató: 2017. november 26.

**Vaclav Ctrvrtek: Rumcájsz**

Rendező: Kovács Géza

Tervező: Trifusz Péter

Bemutató: 2017. október 8.

**Torben Kuhlmann: Lindberg – Egy repülő egér kalandos története – A Ziránó Színházzal közös előadás**

Rendező: Kovács Géza

Tervező: Grosschmid Erik

Bemutató: 2017. december 17.

**Tervezett felújítások:**

**Urbán Gyula: Minden egér szereti a sajtot**

**Jevgenyij Svarc: Az elvarázsolt testvérek**

**2018. tavaszi bemutatóink:**

**Eric-Emmanuel Schmitt: Oszkár és Rózsa mami** – osztályterem-színházi előadás

Rendező: Csató Kata

Drámapedagógiai szakértő: Romankovics Edit

Dramaturg: Hárs Anna

A bemutató tervezett időpontja: 2018. február 26.

**Lázár Ervin: A hazudós kisegér**

Rendező: Veres András

Zeneszerző: Darvas Benedek

A bemutató tervezett időpontja: 2018. március 18.

**Fésüs Éva: Palacsintás király**

Rendező: Veres András

A bemutató tervezett időpontja: 2018. április 29.

**Műsoron tartott előadások:**

1. óvodásoknak, kisiskolásoknak szóló előadások:

Vitéz László – Az elásott kincs

Tá-Ti-Ti

Kormos István: Vackor az óvodában

Kormos István: Az égigérő fa

Galuska László Pál: Fehér Ló Fia

Nemes Nagy Ágnes: Lila Fecske

Veres András: A zöldszakállú király

Galuska László Pál: Töviskirály

Balla Zsófia: Triangulum

Paul Maar: Hoppláda

1. Ifjúsági ill. felnőtteknek szóló előadások

Baltasar Espinosa utolsó üdülése és üdvözülése

Jeles András: József és testvérei

Pallai Mara: A Hold szerelmesei

1. Pöttöm színházi előadások:

Ti-Ti-Tá

Irgünc-burgunc

A kíváncsi kiscsikó

Szerelmükből születtem én

1. osztályterem-színházi előadások- foglalkoztató játékok

Galuska László Pál: Szent Márton köpenye

Khaled-Abdo Szaida: Trója

Ki vagyok én?

1. **Műsorszolgáltatás**

A bevételeink alappillérét a bérletes kínálat jelenti. Ennek rendszere megítélésünk szerint korrekcióra szorul. A változtatásokról kikérjük a pedagógusok véleményét. A 2017/18-as évadban már módosított kínálattal jelentkezünk.

Bérletsorozatok Előkészítése: Kovács Géza, Prikazovics Ferenc

Bérletsorozatok lebonyolítása: Trifusz Ádám

Pénzügyi előkészítés, lebonyolítás: Proháczik Ágnes

Határidő: január, május, szeptember

Pedagógus-kérdőívek elkészítése: Prikazovics Ferenc

Lebonyolítás: Trifusz Ádám

Eredmények összegzése: Prikazovics Ferenc

Új bérletes konstrukció kidolgozása: Kovács Géza

Pénzügyi tervezés: Proháczik Ágnes

Határidő: április

Folytatjuk csecsemőszínházi előadásainkat, s a bölcsődei vendégjátékokat is.

Felelős: Trifusz Ádám, Prikazovics Ferenc

Határidő: folyamatos

Folytatjuk az osztályterem-színház előadások, foglalkoztató játékok forgalmazását.

Előkészítés: Trifusz Ádám

Technikai lebonyolítás: Tóth Gusztáv

Pénzügyi lebonyolítás: Proháczik Ágnes

A bevételi kötelezettségek teljesítése szempontjából továbbra is fontos a megyén kívüli előadások szervezése. Kiemelt feladat ezek számának növelése, a kialakult kapcsolatok életben tartása, új kapcsolatok létesítése.

Felelős: Trifusz Ádám

Határidő: folyamatos

Cél, hogy több előadásunkkal is szerepeljünk más városok, más színházak gyermekszínházi sorozatában. A vendégjátékok több napon át zajlanak.

Felelős: Trifusz Ádám, Prikazovics Ferenc

Határidő: folyamatos

Az NKA pályázatunkban foglaltaknak megfelelően bonyolítjuk a megye településeiről a nézők utaztatását.

Felelős: Trifusz Ádám

Határidő: folyamatos

Kiemelt figyelmet fordítunk a megye és az ország szabadtéri rendezvényein való megjelenésünkre. Szervezőnk személyes egyeztetéseket folytat a szervezőkkel:

Előkészítés: Trifusz Ádám

Technikai lebonyolítás: Tóth Gusztáv

Pénzügyi lebonyolítás: Proháczik Ágnes

Folytatjuk a Könyvtárral közös kistelepülési előadássorozatunkat. A koordinálásba külső szervezőt is bevonunk.

Kapcsolattartás: Trifusz Ádám

Technikai lebonyolítás: Tóth Gusztáv

Pénzügyi lebonyolítás: Proháczik Ágnes

Bérletsorozatunkban vendégül látjuk Fabók Mancsi Bábszínházát egy többszörös fesztivál- , köztük Üveghegy-díjas produkcióval.

Előkészítés: Trifusz Ádám

Technikai lebonyolítás: Tóth Gusztáv, Kiss Béla

Pénzügyi lebonyolítás: Proháczik Ágnes

1. **Fesztiválok**

2017-ben is több jelentős hazai fesztiválra kaptunk már meghívást.

Nemzetközi „Small size” napok – csecsemőszínházi fesztivál

Helyszín: Budapest

Időpont: 2017. január 27-29.

A fesztiválon bemutattuk Ti-Ti-Tá című előadásunkat. A bábszínház nyugalmazott igazgatója, Horváth Jánosné a szakmai konferencia részeként előadást tartott a Mesebolt pöttöm színházi programjáról, produkcióiról.

BÁBU Fesztivál

Helyszín: Budapest

Időpont: 2017. március 23.

Előadás: Az égigérő fa

DESZKA Fesztivál

Helyszín: Debrecen

Időpont: 2017. március 30.

Előadás: Töviskirály

Kortárs Bábművészeti Fesztivál

Helyszín: Eger

Időpont: 2017. május 6.

Előadás: Tamás könyve

Györkőc Fesztivál

Helyszín: Győr

Időpont: 2017. július 1-2.

9.Gyermek- és Ifjúsági Színházi Szemle

Helyszín: Budapest

Időpont: 2017. november

Előkészítő: Trifusz Ádám

Technikai lebonyolító: Tóth Gusztáv, Kiss Béla

Pénzügyi lebonyolító: Proháczik Ágnes

A határon túli fesztiválokon való részvétel továbbra is fontos. A jelentkezések folyamatosak.

Eddig leadott jelentkezések:

Bialystok, Lengyelország

Katovice, Lengyelország

Tervezett jelentkezések:

Szabadka, Szerbia

Körmöcbánya, Szlovákia

Lendva, Szlovénia

Előkészítő: Trifusz Ádám

Technikai lebonyolító: Tóth Gusztáv

Pénzügyi lebonyolító: Proháczik Ágnes

**Kiállítás**

Sinko Sabina alkotói kiállítása, melyen szerepeltek a nálunk és nekünk készült Tessék engem megmenteni és A páfrány virága című előadás bábjai 2017. januárjától március végéig Mariborban, a bábszínházban látható.

2017. május 13-a és október 31-e között a lübecki TheaterFigurenMuseum kiállítás tervez Paul Maar műveinek színházi feldolgozásairól. A tárlaton szeretnék bemutatni a Felbukkan egy szombóc és a Tessék engem megmenteni című előadásaink bábjait.

Előkészítő: Trifusz Ádám, Tali Julianna, Kiss Béla

1. **Együttműködések, partnerkapcsolatok, egyéb tevékenység**

## A Szombathelyi Egészségügyi és Kulturális Intézmények Gazdasági Ellátó Szervezete

felkérésére bonyolítjuk a Ki vagyok én? című foglalkozást. (A SZMJV Közgyűlése által elfogadott „Szent Márton Köpenye Szociális Program” részeként a GESZ Védőnő Szolgálata által kidolgozott komplex egészségfejlesztési terv egyik eleme: a „Segítség kamaszodom!” című rendezvénysorozat általános iskola 4. osztályába járó tanulóknak szánt foglalkozás.)

Előkészítés: Trifusz Ádám

Pénzügyi lebonyolítás: Proháczik Ágnes, Prikazovics Ferenc

Határidő: 2017. január, szeptember-december

A Kőszegi Várszínházzal közösen színpadra állítjuk a Kicsibácsi és Kicsinéni (meg az Imikém) című előadást. A produkció Várszínház 2016/17. évadának részeként kerül bemutatásra.

Időpont: 2017. június 26-27.

Előkészítés: Kovács Géza

Technikai lebonyolítás: Tóth Gusztáv, Kiss Béla

Pénzügyi lebonyolítás: Proháczik Ágnes

Ha a szervezők igénylik, fellépünk a Városi Gyermeknapon és a Savaria Történelmi Karneválon.

Felelős: Kovács Géza, Prikazovics Ferenc

Időpont: május 28. ill. augusztus 25-27.

Technikai lebonyolítás: Tóth Gusztáv

Pénzügyi lebonyolítás: Proháczik Ágnes

Folytatjuk a szeptemberi évadnyitó Hang-Tér-Kép című családi programot.

Időpont: szeptember

Előkészítés: Kovács Géza, Prikazovics Ferenc

Technikai lebonyolítás: Tóth Gusztáv

Pénzügyi lebonyolítás: Proháczik Ágnes

Módszertani tevékenység, egyéb rendezvények

Továbbra is segítséget adunk a produkciók iskolai-óvodai feldolgozásához, a látottaknak a napi oktató munkában való felhasználásához.

Felelős: Prikazovics Ferenc, Trifusz Ádám

Határidő: folyamatos

Előadásainkhoz – ha szükséges – előkészítő és feldolgozó drámapedagógiai foglalkozásokat szervezünk külső drámapedagógus bevonásával.

Felelős: Prikazovics Ferenc, Trifusz Ádám

Határidő: folyamatos

Színházunk tagjai több vers- és mesemondó verseny ill. művészeti fesztivál zsűrijének munkájában vesznek részt.

A koordinálásért felelős: Prikazovics Ferenc

Határidő: folyamatos

PR tevékenység

Rendszeres, naprakész információval látjuk el internetes oldalunkat, bővítjük hírlevelünk címzettjeinek körét. Fenntartjuk a helyi médiumokkal ill. az internetes programportálokkal meglévő jó kapcsolatunkat, ezeket erősítjük, jelenlétünket a különböző orgánumokban megpróbáljuk az előző évi szinten tartani, esetleg növelni. A városban minden fontosabb rendezvényünkről, bemutatónkról plakátokat helyeztetünk el.

Felelős: Trifusz Ádám

Határidő: folyamatos

Továbbra is külön figyelmet fordítunk az oktatási intézményekkel való személyes kapcsolattartásra, a meglévő kapcsolatok erősítésére, újak kialakítására. Programtábláink anyagát havonta frissítjük. Működtetjük speciális facebook csoportjainkat.

Felelős: Trifusz Ádám

Határidő: folyamatos

A korábbi évek gyakorlatának megfelelően kikérjük a látott előadásokkal kapcsolatban az iskolák, óvodák, művelődési házak vezetőinek, szervezőinek, a gyerekeket kísérő pedagógusoknak a véleményét.

Felelős: Trifusz Ádám, Prikazovics Ferenc

Határidő: folyamatos, kiemelten május- június

Produkcióinkról részletes sajtóanyagot készítünk, a bemutatók előtt sajtótájékoztatót szervezünk.

Felelős: Trifusz Ádám,

Határidő: folyamatos

Folytatódik a Credo Rádióban a bábszínház társulatát bemutató műsorsorozat. A riportokat Meskó Krisztián készíti.

A koordinálásért felelős: Trifusz Ádám

Határidő: folyamatos

Szombathely, 2017. február 19.

Kovács Géza

igazgató

A munkatervben foglaltakat megismertem:

Lehöcz Zsuzsa

A Közalkalmazotti Tanács elnöke

Jóváhagyta Szombathely Megyei Jogú Város Önkormányzata Jogi- és Társadalmi

Kapcsolatok Bizottsága ……../2017.(……..) számú határozatával.